rejauldu/bengali-wikipedia huggingface dataset:
অভিধর্মের দ্বিতীয় গ্রন্থ হলো বিভঙ্গ। বিভঙ্গ শব্দের অর্থ বিশদ ব্যাখ্যা। এতে ধম্মসঙ্গণি বিষয়সমূহের উচ্চতর বা বিশদ ব্যাখ্যা লক্ষ করা যায়। গ্রন্থটিতে আঠারোটি অধ্যায় রয়েছে।  অধ্যায়গুলোতে পঞ্চস্কন্ধ, দ্বাদশ আয়তন, অষ্টাদশ ধাতু, চার আর্যসত্য, দ্বাবিংশতি ইন্দ্রিয়, প্রতীত্যসমুৎপাদ চার স্মৃতি প্রস্থান, চার সম্যক প্রধান, চার ঋদ্ধিপাদ, সপ্তবোধ্যঙ্গ, আর্য অষ্টাঙ্গিক মার্গ, ধ্যান, চার অপ্রমেয়, শিক্ষাপদ, চারি প্রতিসম্ভিদা, জ্ঞান-বিভঙ্গ, ক্ষুদ্রবস্তু বিভঙ্গ (চিত্তের অকুশল অবস্থার দীর্ঘ তালিকা) প্রভৃতি সম্পর্কে আলোচনা রয়েছে।বৌদ্ধধর্ম ও নৈতিক শিক্ষা, পাঠ্যপুস্তক বোর্ড,ঢাকা। নবম-দশম শ্রেণী।পৃষ্ঠা-44  তথ্যসূত্র   বিষয়শ্রেণী:থেরবাদ বৌদ্ধ গ্রন্থ বিষয়শ্রেণী:অভিধম্মপিটক
{||}  বোয়িং সিএইচ-৪৭ চিনুক () হচ্ছে দুই ইঞ্জিন, ট্যানডেম পাখা বিশিষ্ট একটি ভারী পরিবহন হেলিকপ্টার। এটির সর্বোচ্চ গতিবেগ ঘণ্টায় ১৭০ নট (১৯৬ মাইল বা ৩১৫ কিলোমিটার)। ১৯৬০-এর দশকে তৈরি হওয়া এই হেলকপ্টারটির গতিবেগ তৎকালীন সাধারণ ও আক্রমণাত্মক হেলিকপ্টারের চেয়েও বেশি ছিলো। এটি একই সাথে সেই সময়ে তৈরি হওয়া খুব অল্প কিছু হেলিকপ্টারের একটি যেগুলো বর্তমানেও তৈরি ও সরাসরি যুদ্ধে ব্যবহৃত হচ্ছে। এই মডেলের হেলিকপ্টার এখন পর্যন্ত মোট১,১৭৯টি তৈরি করা হয়েছে। এটি মূলত যে কাজে ব্যবহৃত হয় তার মধ্যে আছে, সৈন্য পরিবহন, আর্টিলারি স্থানান্তর, যুদ্ধক্ষেত্রে রসদসরবরাহ করা। মালামাল পরিবহনের জন্য এটির তেলের ট্যাংকারের পাশে প্রশস্ত স্থান রয়েছে, এবং তিনটি অতিরিক্ত কার্গো হুক বিদ্যমান।  মার্কিন বিমান নির্মাতা প্রতিষ্ঠানে বোয়িং-এর অঙ্গ সংগঠন বোয়িং ভেরটোল ষাটের দশকের গোড়ার দিকে এই হেলিকপ্টারের নকশা প্রণয়ন করে ও উৎপাদন শুরু করে। বর্তমানে বোয়িং ডিফেন্স, স্পেস অ্যান্ড সিকিউরিটি এই হেলিকপ্টার উৎপাদন করছে। এখন পর্যন্ত মোট ১৬টি দেশে এই হেলিকপ্টার সরবরাহ করা হয়েছে। মার্কিন সেনাবাহিনী ও ব্রিটিশ রয়্যাল এয়ার ফোর্সসহ হচ্ছে এই হেলিকপ্টারের সর্বোচ্চ ব্যবহারকারী। সিএইচ-৪৭ সবচেয়ে ভারী পরিবহন হেলিকপ্টারগুলোর মধ্যে অন্যতম।   তথ্যসূত্র    বহিঃসংযোগ    CH-47D/F, MH-47E/G, CH-47 history, and Model 234 Chinook history pages on Boeing.com  CH-47A/B/C, ACH-47A, CH-47D/F and CH-47 Chinook pages on Army.mil  CH-47 page on GlobalSecurity.org  CH-47 page on Vectorsite.net  "Boeing's New Combat-Ready CH-47F Chinook Helicopter Fielded to First US Army Unit"  Italian Chinooks - CASR Article  The Kopp-Etchells Effect - CH-47 Night Landings in Afghanistan . Michael Yon online magazine  বিষয়শ্রেণী:সামরিক হেলিকপ্টার বিষয়শ্রেণী:বোয়িং সামরিক বিমান বিষয়শ্রেণী:মার্কিন যুক্তরাষ্ট্রের সামরিক হেলিকপ্টার বিষয়শ্রেণী:১৯৬১-এ প্রথম উড়া বিমান
বেয়লের মসজিদ হল একটি ঐতিহাসিক এবং স্থাপত্য নিদর্শন যা বাকু শহরে, ইচেরিশেহের (পুরাতন শহর) এর একটি ঐতিহাসিক অংশে, শিরবনশাহ প্রাসাদ কমপ্লেক্সের "মুরাদ" গেটের বিপরীতে অবস্থিত। ঐতিহাসিক ও সাংস্কৃতিক স্মৃতিস্তম্ভের বিষয়ে আজারবাইজানের মন্ত্রীদের মন্ত্রিসভার আদেশ অনুসারে, বেলার মসজিদকে জাতীয় গুরুত্বের ঐতিহাসিক ও সাংস্কৃতিক স্মৃতিস্তম্ভের তালিকায় অন্তর্ভুক্ত করা হয়েছে।   ইতিহাস  মসজিদটি ১৮৯৫ সালে একটি পুরানো মসজিদের জায়গায় নির্মিত হয়েছিল। মসজিদটির নির্মাণ কাজটি বাস্তবায়ন করেছিলেন মোহাম্মদ হাশিম আল-বাকুভির পুত্র - হাজী বাবা এবং হাজি জাভাদ, সেইসাথে মুর্তুজা মুহতারভ, ক্যালিগ্রাফার ইব্রাহিম শিরভানি, মীর আলী আন-নাগি, মীর তাগি, স্থপতি সাইয়িদ হুসেইন।  মসজিদ নির্মাণের সময় স্থাপত্যের স্থানীয় বৈশিষ্ট্য বজায় রেখে নতুন স্থাপত্যশৈলীর গোড়াপত্তন করা হয়। প্রথমবারের মতো, শিরবংশদের স্থাপত্য বিদ্যালয়ে অন্তর্নিহিত কৌশলগুলি প্রয়োগ করার চেষ্টা করা হয়েছিল।  ২০১৪ এবং ২০১৫ এর মধ্যে মসজিদটি অস্ট্রিয়ার বিখ্যাত পুনরুদ্ধারকারী বিশেষজ্ঞ এরিখ পামার দ্বারা পুনরুদ্ধার করা হয়েছিল, যিনি রাজ্য ঐতিহাসিক-স্থাপত্য রিজার্ভ "ইচেরিশেহের" প্রশাসনের সাথে জড়িত ছিলেন। পুনরুদ্ধারের পরে রাজ্য ঐতিহাসিক-স্থাপত্য সংরক্ষণের প্রশাসন "ইচেরিশেহের" মসজিদটিকে একটি জাদুঘর হিসাবেও ব্যবহার করার সিদ্ধান্ত নিয়েছে। মসজিদে বিভিন্ন যুগের ৭৩টি কুরান বই, ৭টি প্রাচীন ধর্মীয় বই, পাশাপাশি ১৯টি ধর্মীয় গুণাবলী এবং অন্যান্য ৯৯টি প্রদর্শনী রয়েছে। প্রদর্শনীটি প্রাচীন ডারবেন্ট মসজিদের সাথে সম্পর্কিত কুরআনও প্রদর্শন করে।  মসজিদের স্থাপত্যে পশ্চিম, পূর্ব এবং স্থানীয় স্থাপত্য ঐতিহ্যের সমন্বয় ঘটেছে। এটিতে একটি লবি, একটি প্রার্থনা হল এবং একটি সুসজ্জিত মিহরাব রয়েছে। প্রার্থনা হলটি তিন-নাভি, যা আজারবাইজানের মসজিদগুলির জন্য বৈশিষ্ট্যযুক্ত, যা ১৯ শতকের দ্বিতীয়ার্ধ থেকে নির্মিত হয়েছিল এবং এটি কেবল বাকু এবং আবশেরনের মসজিদেই নয়, শিরভান, কারাবাখ, গুবাতেও পাওয়া যায়। সামন্তবাদের যুগে তুর্কি জনগণের অনুরূপ কাঠামো রয়েছে। মসজিদের চারপাশে আকর্ষণীয় নকশা সহ একটি পার্ক অবস্থিত।   চিত্রশালা    আরও দেখুন    বিবি-হেবত মসজিদ  জুমা মসজিদ (বাকু)   তথ্যসূত্র   বিষয়শ্রেণী:১৯শ শতাব্দীর মসজিদ বিষয়শ্রেণী:বাকুর মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আজারবাইজানের মসজিদ
চিয়াং খাম জেলা (, ) উত্তর থাইল্যান্ডের উত্তর-পূর্ব অং ফায়ায়ো প্রদেশের একটি জেলা।   ভূগোল  পার্শ্ববর্তী জেলাগুলি (দক্ষিণ ঘড়ির কাঁটার দিক থেকে): ফায়াও প্রদেশের পং, চুন; চিয়াং রাই প্রদেশের থোং; এবং ফায়াও প্রদেশের ফু সং উত্তর-পূর্বে রয়েছে লাওসের জিমিটাবৌলি প্রদেশ ।   প্রশাসন    কেন্দ্রীয় প্রশাসন  চিয়াং খাম জেলাটি ১০ টি উপ-জেলায় (টাম্বন) বিভক্ত, যা আরও ১৩৫ টি প্রশাসনিক গ্রামে (মুবাঁ) বিভক্ত। না নাম থাই গ্রামে পপ ১ ইউয়ান  15 11,5226 নাম ওয়েন  14  7,133৭ উইয়াং  10  5,6728 ফাই কোয়াং  17  8,843৯ চেদি খাম  12  5,987১০ রোম ইয়েন  22 12,259১১ চিয়াং বান  11  7,443১২ মায়ে লাও  14  6,485১৩ আং থং  13  8,383১৪ থুং ফা সুক   7  3,467   স্থানীয় প্রশাসন  জেলায় চারটি উপ-জেলা পৌরসভা ( থিসাবান তাঁবু ) রয়েছে:   চিয়াং খাম (থাই:  ) উপ-জেলা ইউয়ান অংশ নিয়ে গঠিত।  উইয়াং (থাই:  ) উপ-জেলা উইয়াং নিয়ে গঠিত।  ফাই কোয়াং (থাই:  ) উপ-জেলা ফাই কাওয়ং সমন্বিত।  ইউয়ান (থাই:  ) উপ-জেলা ইউয়ান অংশ নিয়ে গঠিত।  জেলায় সাতটি উপ-জেলা প্রশাসনিক সংস্থা (এসএও) রয়েছে:   নাম ওয়েন (থাই:  ) উপ-জেলা নাম ওয়েন সমন্বয়ে।  চেদি খাম (থাই:  ) উপ-জেলা চেদী খাম নিয়ে গঠিত।  রোম ইয়েন (থাই:  ) উপ-জেলা রোম ইয়েন নিয়ে গঠিত।  চিয়াং বান (থাই:  ) উপ-জেলা চিয়াং বান নিয়ে গঠিত।  মায়ে লাও (থাই:  ) উপ-জেলা মাও লাও নিয়ে গঠিত।  আং থং (থাই:  ) উপ-জেলা আঙ থং সমন্বিত।  থুং ফা সুক (থাই:  ) জেলা জেলা থুং ফা সুক সমন্বিত।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ফায়াও প্রদেশের আম্ফো
thumb|দ্পাল-গ্যি-সেং-গে দ্পাল-গ্যি-সেং-গে () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।  সংক্ষিপ্ত জীবনী দ্পাল-গ্যি-সেং-গে অষ্টম শতাব্দীতে তিব্বতের ল্হো-ব্রাগ () নামক স্থানে শুদ-ফু  () পরিবারগোষ্ঠীতে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের যুদ্ধমন্ত্রী ছিলেন। তিনি সম্রাটের নির্দেশে পদ্মসম্ভবকে নেপাল থেকে তিব্বত যাওয়ার আমন্ত্রণ জানান ও ক্রমে পদ্মস্মভবের নিকট শিষ্যত্ব লাভ করে তার নিকট যমান্তক ও বজ্রকীল তন্ত্র সাধনা সম্বন্ধে অধ্যয়ন করেন।    তথ্যসূত্র    আরো পড়ুন  Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp. 51–52.  Smith, Gene. 2006. “Siddha Groups and the Mahasiddhas in the Art and Literature of Tibet.” In Holy Madness: Portraits of Tantric Siddhas. New York: Rubin Museum of Art, p. 72. Tarthang Tulku. 1975. Bringing the Teachings Alive. Cazadero, CA: Dharma Publishing, pp. 73–74. Tarthang Tulku, et al. 1987. The Life and Liberation of Padmasambhava. Emeryville, CA: Dharma Publishing.  বিষয়শ্রেণী:পদ্মসম্ভবের পঁচিশজন শিষ্য
২০১৬ দক্ষিণ এশীয় গেমসে ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে উশু প্রতিযোগিতা অনুষ্ঠিত হয়। এতে ভারত ১১ টি স্বর্ণ নিয়ে প্রথম স্থান অর্জন করে।  পদক অর্জনকারী Women's Taijiquan & TaijijianL. Sanatombi Chanu  18.62সবিতা রাই  17.70Komal Emmanuel  14.16Men's Taijiquan & TaijijianM. Gyandash Singh  18.53Hari Prashad Gole  17.62মোহাম্মদ রহমত উল্লাহ কিশোর  16.80Men's Taolu Daoshu & Gunshuচিরাগ শর্মা  18.42বিশ বুদ্ধ মাগার  17.76মোহাম্মদ ওয়ালিদ আজমল  15.35Women's Taolu - Nanquanনিমা ঘারতি মাগার  16.91Swechcha Jatav  16.33Mubashra Akhtar  12.70Men's Taolu - NanquanM. Punshiva Meitei  18.60যুবরাজ থাপা  17.66H. M. P. Manuranga  16.51Women's Nanquan & Nandaoনিমা ঘারতি মাগার  16.91Swechcha Jatav  16.33Mubashra Akhtar  12.70Men's Nanquan & NangunM. Punshiva Meitei  18.60যুবরাজ থাপা  17.66H. M. P. Manuranga  16.51Women's Taolu - ChangquanY.Sapna Devi  9.45সুশমিতা থাপা  8.72নাজিয়া পারভেজ  6.30Men's Taolu - ChangquanP.L.H. Lakshan  8.86Bijay Sinjali  8.80Anjul Namdeo  8.66  পদক তালিকা ১112316২22610৩110112৪1168৫1146৬0055 মোট  ১৬ ১৬  ২৫  ৫৭   তথ্যসূত্র    বহিঃসংযোগ     বিষয়শ্রেণী:২০১৬ দক্ষিণ এশীয় গেমস বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
শার্ল এদুয়ার গিয়্যোমএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () ফরাসি-সুইজারল্যান্ডীয় পদার্থবিজ্ঞানী যিনি ১৯২০ সালে পদার্থবিজ্ঞানে নোবেল পুরস্কার লাভ করেন। পদার্থবিজ্ঞানে মূক্ষ্ণ পরিমাপের পদ্ধতির উন্নয়নে বিশেষ অবদানের স্বীকৃতি স্বরুপ নোবেল পুরস্কার লাভ করেছিলেন। এক্ষেত্রে তার বিখ্যাত অবদানটি হল নিকেল ইস্পাত সংকরের ব্যাত্যয়সমূহ আবিষ্কার। তার আবিষ্কৃত সংকর ধাতুর নাম দিয়েছিলেন ইনভার এবং এলিনভার।   প্রকাশিত রচনাসমূহ   শার্ল এদুয়ার গিয়্যোম, "La Température de L'Espace ", La Nature, volume 24, 1896.  [tr. Temperature of Space]  শার্ল এদুয়ার গিয়্যোম, "Études thermométriques". 1886.  [tr. Studies on Thermometry]  শার্ল এদুয়ার গিয়্যোম, "Traité de thermométrie". 1889.  [tr. Treatise on Thermometry]  শার্ল এদুয়ার গিয়্যোম, "Unités et Étalons". 1894.  [tr. Units and Standards]  শার্ল এদুয়ার গিয়্যোম, "Les rayons X". 1896.  [tr. X-Rays]  শার্ল এদুয়ার গিয়্যোম, "Recherches sur le nickel et ses alliages". 1898.  [tr. Investigations on Nickel and its Alloys]  শার্ল এদুয়ার গিয়্যোম, "La vie de la matière". 1899.  [tr. The Life of Matter]  শার্ল এদুয়ার গিয়্যোম, "La Convention du Mètre et le Bureau international des Poids et Mesures". 1902.  [tr. Metrical Convention and the International Bureau of Weights and Measures]  শার্ল এদুয়ার গিয়্যোম, "Les applications des aciers au nickel". 1904.  [tr. Applications of Nickel-Steels]  শার্ল এদুয়ার গিয়্যোম, "Des états de la matière". 1907.  [tr. States of Matter]  শার্ল এদুয়ার গিয়্যোম, "Les récents progrès du système métrique". 1907, 1913.  [tr. Recent progress in the Metric System]  শার্ল এদুয়ার গিয়্যোম, "Initiation à la Mécanique".   [tr. Introduction to Mechanics]   পাদটীকা    বহিঃসংযোগ ও তথ্যসূত্র   Nobel Lectures, Physics 1901-1921, " Charles-Edouard Guillaume  – Biography". Elsevier Publishing Company, Amsterdam.  lanl.gov, "History ". Pioneers in the development of the Plasma Universe.  বিষয়শ্রেণী:১৮৬১-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:ফরাসি পদার্থবিজ্ঞানী বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:সুইজারল্যান্ডীয় নোবেল বিজয়ী
ঝিলাম উপত্যকা (উর্দু: وادی جہلم) পাকিস্তানের আজাদ কাশ্মীরের ঝিলাম উপত্যকা জেলার একটি উপত্যকা। এটি ৫০ কিলোমিটার (৩১ মাইল) দীর্ঘ একটি উপত্যকা যা ঝিলাম নদীর তীরবর্তী সবুজ সবুজ পাহাড় দ্বারা বেষ্টিত। হাতিয়ান বালা উপত্যকার প্রধান শহর এবং জেলা সদর।  পর্যটক আকর্ষণ কয়েকটি জনপ্রিয় পর্যটন কেন্দ্র হল গারহি দুপাট্টা, আওয়ান পট্টি, চিনারী, চাকোঠি, পাহাল এবং চিক্কার। উপত্যকাটি মুজাফফরাবাদ থেকে একটি পাকা সড়ক দ্বারা সংযুক্ত।    প্রাথমিক সুবিধাসহ হোটেল এবং রেস্ট হাউসগুলো উপত্যকার শহর ও গ্রামে অবস্থিত। স্বাস্থ্য সুবিধা, শিক্ষা প্রতিষ্ঠান, ডাকঘর এবং ল্যান্ড-লাইন ফোন পরিষেবাও সহজলভ্য।  thumb|চাকোঠি ঝিলাম, উপত্যকা  তথ্যসূত্র  বিষয়শ্রেণী:ঝিলাম উপত্যকা জেলায় জনবহুল স্থান বিষয়শ্রেণী:আজাদ কাশ্মীরের দর্শনীয় স্থান বিষয়শ্রেণী:আজাদ কাশ্মীরের উপত্যকা
আশা সচদেব নামে পরিচিত নাফিসা সুলতান হলেন একজন ভারতীয় চলচ্চিত্র অভিনেত্রী। তিনি ১৯৭০ ও ১৯৮০-এর দশকে বলিউডের অন্যতম চরিত্রাভিনেত্রী ছিলেন। তবে তিনি কয়েকটি চলচ্চিত্র প্রধান চরিত্রেও অভিনয় করেন, তন্মধ্যে রয়েছে হিফাজত (১৯৭৩), রোমহর্ষক চলচ্চিত্র ও ম্যাঁয় নহিঁ (১৯৭৪), ব্যবসাসফল গোয়েন্দা চলচ্চিত্র এজেন্ট বিনোদ (১৯৭৭) ও এক হি রাস্তা (১৯৭৭)। তিনি ১৯৭৭ সালে প্রিয়তমা চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন।   কর্মজীবন  আশা পুনের ভারতীয় চলচ্চিত্র ও দূরদর্শন সংস্থান থেকে স্নাতক সম্পন্ন করে বলিউডে আগমন করেন। তার চলচ্চিত্র যাত্রা শুরু হয় বি গ্রেড চলচ্চিত্র বিন্দিয়া অউর বন্দুক দিয়ে, যা সফল হয়। কিন্তু বি গ্রেড চলচ্চিত্রে অভিনয় করার পর কোন এ গ্রেড পরিচালক তাকে চলচ্চিত্রে নিতে রাজি ছিল না, ফলে তিনি বেশ কয়েকটি ভাল চলচ্চিত্র হারান। এরপর তিনি নবকেতনের ব্যানারে একটি স্বল্প নির্মাণব্যয়ের চলচ্চিত্র ডাবল ক্রস (১৯৭২) চলচ্চিত্রে অভিনয় করেন। এতে শ্রেষ্ঠাংশে অভিনয় করেছিলেন বিজয় আনন্দ ও রেখা, চলচ্চিত্রটি ব্যবসায়িক দিক থেকে ব্যর্থ হয়। এই সময়ে তিনি এক লাড়কি ভোলি ভালি সি চলচ্চিত্রে অভিনয়ের জন্য চুক্তিবদ্ধ হন, কিন্তু প্রযোজকের আর্থিক সমস্যার কারণে তা নির্মিত হয়নি। এরপর তিনি হিফাজত (১৯৭৩) চলচ্চিত্রে প্রধান নারী চরিত্রে অভিনয় করেন। চলচ্চিত্রটিতে তার অভিনয় ও এর গানগুলি প্রশংসিত হয়, বিশেষ করে "ইয়ে মস্তানী ডাগর" ও "হামরাহি মেরা প্যায়ার" গান দুটি জনপ্রিয়তা লাভ করে। পরের বছর তিনি নবীন নিশ্চল ও রেখা অভিনীত রোমহর্ষক চলচ্চিত্র ও ম্যাঁয় নহিঁ (১৯৭৪)-এ অভিনয় করেন, এটি নান অবান ইল্লাই চলচ্চিত্রের পুনর্নির্মাণ।  তিনি ১৯৭৭ সালে গোয়েন্দা চলচ্চিত্র এজেন্ট বিনোদ ও এক হি রাস্তা চলচ্চিত্রে অভিনয় করেন, যা ব্যবসাসফল হয়। এজেন্ট বিনোদ চলচ্চিত্রে তিনি একজন বিজ্ঞানীর কন্যা চরিত্রে অভিনয় করেন, যিনি মহেন্দ্র সন্ধু অভিনীত এজেন্ট বিনোদকে তার পিতাকে উদ্ধারে সাহায্য করেন। অন্যদিকে প্রণয়ধর্মী এক হি রাস্তা চলচ্চিত্রে তার ও জিতেন্দ্রর উপর চিত্রায়িত কিশোর কুমার ও আশা ভোঁসলের গাওয়া "জিস কাম কো দোনো আয়ে হ্যায়" গানটি জনপ্রিয়তা অর্জন করে। একই বছর তিনি বাসু চ্যাটার্জীর প্রিয়তমা চলচ্চিত্রে নীতু সিঙের অভিনীত চরিত্রের ঘনিষ্ঠ বান্ধবী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন।  ২০০০-এর দশকে তিনি আবার চলচ্চিত্রে ফিরে আসেন এবং ফিজা, আঘাজ, ঝুম বরাবর ঝুম ও আজা নাচলে চলচ্চিত্রে চরিত্রাভিনেত্রীর ভূমিকায় অভিনয় করেন। টেলিভিশনে তিনি সোপ অপেরা বুনিয়াদ (১৯৮৬) এবং সেট সাব-এর টিভি ধারাবাহিক জুগনি চলি জলন্ধর-এ রঞ্জিতের বিপরীতে অভিনয় করেন।   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার বিজয়ী বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:মুম্বইয়ের অভিনেত্রী বিষয়শ্রেণী:১৯৫৬-এ জন্ম
কালমা বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।   আয়তন ও অবস্থান  কালমা ইউনিয়নের আয়তন ৮,৩৯৮ একর। এ ইউনিয়নের পূর্বে মেঘনা নদী, পশ্চিমে বদরপুর ইউনিয়ন, উত্তরে বোরহানউদ্দিন উপজেলা এবং দক্ষিণে চর ভূতা ইউনিয়ন অবস্থিত।   প্রশাসনিক কাঠামো  কালমা ইউনিয়ন লালমোহন উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:  চর লক্ষ্মী  চর ছকিনা   জনসংখ্যার উপাত্ত  ২০১১ সালের আদমশুমারি অনুযায়ী কালমা ইউনিয়নের মোট জনসংখ্যা ৩৬,২৯৮ জন। এর মধ্যে পুরুষ ১৭,৬১৬ জন এবং মহিলা ১৮,৬৮২ জন। মোট পরিবার ৭,৬৯৫টি।   শিক্ষা  ২০১১ সালের আদমশুমারি অনুযায়ী কালমা ইউনিয়নের সাক্ষরতার হার ৩৭.৭%। এ ইউনিয়নে ৮টি সরকারি প্রাথমিক বিদ্যালয়, ১৭টি বেসরকারি প্রাথমিক বিদ্যালয়, ৩টি মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ৪টি দাখিল মাদ্রাসা, ১টি ফাজিল মাদ্রাসা ও ১টি স্কুল এন্ড কলেজ রয়েছে।   আরও দেখুন   লালমোহন উপজেলা  লালমোহন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:লালমোহন উপজেলার ইউনিয়ন
মনে পড়ে আজও সেই দিন হলো ২০১১ সালের ভারতীয় বাংলা ভাষার প্রণয়ধর্মী নাট্য চলচ্চিত্র, যা পরিচালনা করেছেন অজয় সিং ও সুদীপ্ত ঘটক। চলচ্চিত্রটিতে কেন্দ্রীয় চরিত্রে অভিনয় করেছেন জয় কুমার মুখোপাধ্যায় ও সায়ন্তিকা বন্দ্যোপাধ্যায়।   অভিনয়ে   জয় কুমার মুখোপাধ্যায় — রাহুল  সায়ন্তিকা বন্দ্যোপাধ্যায় — সুনয়না  বিশ্বজিৎ চক্রবর্তী  মৌমিতা গুপ্ত  মৌসুমী সাহা   সাউন্ডট্র্যাক    তথ্যসূত্র   বিষয়শ্রেণী:২০১১-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
১নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের দক্ষিণ-পশ্চিম সীমান্তে ১নং ওয়ার্ডের অবস্থান। এ ওয়ার্ডের উত্তরে রাজশাহী সিটি কর্পোরেশনের ২নং ওয়ার্ড, উত্তর-পূর্বে রাজশাহী সিটি কর্পোরেশনের ৪নং ওয়ার্ড, দক্ষিণে পদ্মা নদী ও পবা উপজেলার হরিপুর ইউনিয়ন এবং পশ্চিমে পবা উপজেলার হড়গ্রাম ইউনিয়ন অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ১নং ওয়ার্ডের পূর্বাংশের প্রশাসনিক কার্যক্রম রাজপাড়া থানার আওতাধীন এবং পশ্চিমাংশের প্রশাসনিক কার্যক্রম কাশিয়াডাঙ্গা থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  রাজপাড়া থানার আওতাধীন এলাকা হলো:  গোয়ালপাড়া মৌজার গোয়ালপাড়া আংশিক এলাকা এবং কাশিয়াডাঙ্গা থানার আওতাধীন এলাকাসমূহ হলো:  গোয়ালপাড়া মৌজার গোয়ালপাড়া বাকি অংশ ও সায়েরগাছা  হড়গ্রাম মৌজার হড়গ্রাম আংশিক এলাকা, গুড়িপাড়া, রায়পাড়া ও মুন্সিপাড়া   কাশিয়াডাঙ্গা মৌজার কাশিয়াডাঙ্গা, কাঁঠালবাড়িয়া, ফেরতাপাড়া।   আরও দেখুন   রাজপাড়া থানা  কাশিয়াডাঙ্গা থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
আতাবেগ, আতাবেক বা আতাবে একটি তুর্কিATĀBAK, Turkish atabeg, lit. “father-chief,” a Turkish title of rank which first appears, at least under this name, with the early Saljuqs. "ATĀBAK" Encyclopædia Iranica. Retrieved 14 January 2015 আভিজাত্যমূলক পদবি। সম্রাটের অধীন কোনো অঞ্চলের শাসককে এই পদবি দ্বারা সম্বোধন করা হয়। সেলজুক সাম্রাজ্যের প্রথমদিকে এর ব্যবহার শুরু হয়। এসময় নিজামুল মুলককে এই পদবি প্রদান করা হয়েছিল।<ref>Atabak, Encyclopedia Iranica. Accessed February 1, 2007. http://www.iranicaonline.org/articles/atabak-turkish-atabeg-lit</ref> পরে জর্জিয়া রাজ্যে সামরিক পদবি হিসেবে এটি ব্যবহৃত হত।The Turco-Mongol Invasions, Reactions of the Armenian Lords, Mongol Control Techniques   তথ্যসূত্র     (passim; details not yet worked in)  Amin Maalouf. Crusades Through Arab Eyes'', 1984  Royal Ark - Qajar dynasty in Iran  ÏNĀNČ ḴĀTUN, Encyclopædia Iranica   ATĀBAK, Encyclopædia Iranica  ATĀBAKĀN-E ĀḎARBĀYJĀN, Encyclopædia Iranica  https://web.archive.org/web/20180105151014/http://www.selcuklular.com/?    বিষয়শ্রেণী:অভিজাত পদবি বিষয়শ্রেণী:এশিয়ার সরকার প্রধান বিষয়শ্রেণী:অভিজাত উপাধি
ফেনিক্স এফসি হল স্পেনের একটি পঞ্চম স্তরের  আঞ্চলিক ফুটবল লিগের দল। এই আঞ্চলিক ফুটবল দলের মূল বিশেষত্ব হলো এই যে, দলটি সম্পূর্ণরূপে ট্রান্সজেন্ডার পুরুষ খেলোয়াড়দের নিয়ে গঠিত।  এই দলটির প্রতিষ্ঠাতা হুগো মার্টিনেজ, যিনি নিজে একজন ট্রান্স পুরুষ ছিলেন।  নিজের লিঙ্গ পরিবরতনের জন্য হরমোন থেরাপি  চিকিৎসা শুরু করার পর হুগো নারীদের ফুটবল দল থেকে বাদ পড়েন। এই অভিজ্ঞতার পর তিনি এমন একটি দল গঠনের সিদ্ধান্ত নেন যেখানে ট্রান্স পুরুষরা তাঁদের স্বত্বা ও পরিচয় বজায় রেখে ফুটবল খেলতে পারবেন।  ২০২৪ সালের প্রাক-মরসুমে ফেনিক্স এফসি অন্যান্য আঞ্চলিক দলের বিপক্ষে প্রীতি ম্যাচ খেলতে শুরু করে এবং এইভাবে নিজেদের উপস্থিতি ও দক্ষতা প্রমাণ করতে থাকে। অবশেষে, ২১ সেপ্টেম্বর ২০২৪ তারিখে ফেনিক্স এফসি তাদের প্রথম অফিসিয়াল ম্যাচ খেলে পালেজা সিএফ 'বি' দলের বিরুদ্ধে। যদিও তারা সেই ম্যাচে ১৯-০ গোলে পরাজিত হয়, তবুও এটি ছিল তাদের জন্য একটি ঐতিহাসিক মুহূর্ত, কারণ এটি স্পেন তথা বিশ্বের প্রথম সম্পূর্ণ ট্রান্স পুরুষদের ফুটবল দলের অফিসিয়াল ম্যাচ।   ফেনিক্স এফসি দলের খেলোয়াড়রা লিঙ্গ পরিবর্তনের জন্য আগের দল ছেড়ে দিতে বাধ্য হয়েছিলেন। ফেনিক্স এফসিতে যোগদানের পর তারা আবার ভবিষ্যতের ফুটবল ম্যাচের প্রস্তুতির জন্য কঠোর পরিশ্রম করছেন।  ফেনিক্স এফসি কেবল একটি ফুটবল দল নয়, বরং এটি ট্রান্সজেন্ডার স্বীকৃতি, অন্তর্ভুক্তি ও ক্রীড়াক্ষেত্রে সমতা প্রতিষ্ঠার এক প্রতীক হয়ে উঠেছে।   তথ্যসূত্র   বিষয়শ্রেণী:২০২৪-এ প্রতিষ্ঠিত ফুটবল ক্লাব বিষয়শ্রেণী:এলজিবিটিকিউ-সম্পর্কিত সংস্থা
যে তরঙ্গ মাধ্যমের কণাগুলোর কম্পনের দিকের সাথে সমকোণে অগ্রসর হয় সেটাই আড় তরঙ্গ/অণুপ্রস্থ তরঙ্গ (Transverse wave)। পানি, আলো, তাপ, বেতার ইত্যাদির তরঙ্গ অণুপ্রস্থ তরঙ্গ।  এটি কোন মাধ্যমে তরঙ্গচূড়া ও তরঙ্গখাঁজ উৎপন্ন করে সঞ্চালিত হয়। একটি তরঙ্গচূড়া থেকে পরবর্তি তরঙ্গচূড়া পর্যন্ত দুরত্বকে এর তরঙ্গ দৈর্ঘ্য বলে। আবার একটি তরঙ্গখাঁজ থেকে পরবর্তী তরঙ্গখাঁজ পর্যন্ত দুরত্বকে এর তরঙ্গ দৈর্ঘ্য বলে। এ ধরনের তরঙ্গে সমাবর্তন ঘটে।  সমবর্তন প্রমাণ করে আলো একটি আড়তরঙ্গ।  উত্পন্ন শিয়ার স্ট্রেসের কারণে সাধারণত স্থিতিস্থাপক কঠিন পদার্থে অনুপ্রস্থ তরঙ্গ দেখা দেয়; এই ক্ষেত্রে দোলনগুলি হল কঠিন কণাগুলির স্থানচ্যুতি তাদের শিথিল অবস্থান থেকে দূরে, তরঙ্গের প্রচারের জন্য লম্ব দিকগুলিতে। এই স্থানচ্যুতিগুলি উপাদানটির স্থানীয় শিয়ার বিকৃতির সাথে মিলে যায়। তাই এই প্রকৃতির একটি তির্যক তরঙ্গকে শিয়ার ওয়েভ বলা হয়। যেহেতু তরল বিশ্রামে থাকা অবস্থায় শিয়ার ফোর্সকে প্রতিহত করতে পারে না, তাই তরলের বাল্কের অভ্যন্তরে অনুপ্রস্থ তরঙ্গের বিস্তার সম্ভব নয়।  সিসমোলজিতে শিয়ার ওয়েভকে সেকেন্ডারি ওয়েভ বা এস-ওয়েভও বলা হয়।   তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:সমবর্তন (তরঙ্গ) বিষয়শ্রেণী:তরঙ্গ বলবিজ্ঞান বিষয়শ্রেণী:শব্দবিজ্ঞান বিষয়শ্রেণী:তরঙ্গ
আকবরউদ্দিন ওয়াইসি (; জন্ম ১৪ জুন ১৯৭০) একজন রাজনীতিবিদ। তিনি তেলেঙ্গানা বিধানসভার একজন বিধায়ক এবং সর্বভারতীয় মজলিস-ই-ইত্তেহাদুল মুসলিমিনের নেতা। তিনি হায়দ্রাবাদের বিখ্যাত ওয়াইসি পরিবারের সন্তান। তার পিতা সুলতান সালাউদ্দিন ওয়াইসি এবং বড়ভাই আসাদউদ্দিন ওয়াইসি   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:সর্বভারতীয় মজলিস-ই-ইত্তেহাদুল মুসলিমীনের রাজনীতিবিদ বিষয়শ্রেণী:হায়দ্রাবাদ, ভারতের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ভারতীয় মুসলিম বিষয়শ্রেণী:১৯৭১-এ জন্ম বিষয়শ্রেণী:তেলেঙ্গানা বিধানসভার সদস্য ২০১৮-২০২৩ বিষয়শ্রেণী:তেলেঙ্গানা বিধানসভার সদস্য ২০১৪-২০১৮ বিষয়শ্রেণী:অন্ধ্রপ্রদেশ বিধানসভার সদস্য ২০০৪-২০০৯ বিষয়শ্রেণী:অন্ধ্রপ্রদেশ বিধানসভার সদস্য ১৯৯৯-২০০৪
thumb|গ্রেট ব্লু হোল,বেলিজ সিটি,বেলিজ গ্রেট ব্লু হোল বেলিজ উপকূলে অবস্থিত একটি বৃহৎ সমুদ্রগর্ভস্থ গর্ত। ব্লু হোলগুলো মূলত একটি বিশাল কেভ নেটওয়ার্কের প্রবেশদ্বার। বেলিজের বেরিয়ার রিফ রিজার্ভ সিস্টেম অবস্থিত, এটি বেলিজ সিটি থেকে প্রায় ৬০ মাইল দূরে। এটিকে বিশ্বের বৃহত্তম সমুদ্র গর্ত হিসাবে বিশ্বাস করা হয়। এটির আকৃতির বৃত্তাকার, ব্যাসার্ধ ৩০০ মিটার (৯৮৪ ফুট) এবং ১২৪ মিটার (৪০৭ ফুট) গভীরে। ধারণা করা হয় ৬৫ হাজার বছর আগে পৃথিবীতে শেষবারের মতো যখন বরফ রাজত্ব করছে, পৃথিবীর সব পানি জমে জমে জড়ো হয়েছিল মেরু অঞ্চলে। সমুদ্রপৃষ্ঠও তাই তখন ছিল এখনকার চেয়ে অনেক নিচুতে। বেলিজে তখন সমুদ্রপৃষ্ঠ ছিল এখনকার চেয়েও আরো ১৫০ মিটার নিচুতে। তখন ক্যালসিয়াম কার্বনেট জাতীয় পদার্থ জমে তৈরি হয় পাথর। আর সেই পাথর দিয়ে সৃষ্টি হয় কেভের বিশাল কাঠামো। কিন্তু যখন বরফ আবার গলতে শুরু করে, সাগরের পানির উচ্চতাও বাড়তে শুরু করল। পানির নিচে ডুবে যায় সেই কাঠামো। মোটামুটি আজ থেকে ১০ হাজার বছর আগে পুরো কেভ নেটওয়ার্কই একেবারে পানির নিচে ডুবে যায়। আর তখনই কয়েক জায়গার পাথর ভেঙে সৃষ্টি হয় এই ব্লু হোলগুলো।  এটি খুব পর্যটক প্রিয়, এই জায়গায় দেখার হচ্ছে স্কুবা কতিপয় জলজ প্রাণী, যারা অতল গভীরে থাকে। নানা বিরল প্রজাতির প্রচুর প্রাণী এবং ফরম যা শুধুমাত্র এই স্থানে পাওয়া যায়।   তথ্যসূত্র   বিষয়শ্রেণী:বেলিজের ভূগোল বিষয়শ্রেণী:সামুদ্রিক গুহা বিষয়শ্রেণী:বেলিজের জলতলের ডাইভিং সাইট বিষয়শ্রেণী:ডুবা কুহর বিষয়শ্রেণী:মেসোআমেরিকান প্রতিবন্ধক প্রবালপ্রাচীর পদ্ধতি বিষয়শ্রেণী:বেলিজের ভূমিরূপ
রণেন বর্মন হলেন একজন ভারতীয় রাজনীতিবিদ, যিনি বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি ১৯৯৬ সাল থেকে ২০০৯ সাল পর্যন্ত লোকসভায় বালুরঘাট লোকসভা কেন্দ্রের লোকসভা সদস্য হিসেবে দায়িত্ব পালন করেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:দক্ষিণ দিনাজপুর জেলার ব্যক্তি বিষয়শ্রেণী:চতুর্দশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:ত্রিপুরী ব্যক্তি